Nous Robertz duc de Borgoigne faisons savoir à touz que comme li homes de la commune de Beaune haient esté en nostre chevauchie dou siège devant Authume à les despanz et missions; nostre intantions n’est pas, ne ne volons que cils servises deorandroit qu’il nous hont fait en la dicte chevauchie, tourt à préjudice à aux, ne es privileges de la dite ville, les quex ils hont de nos devantex et de nous, hains lor soient saul en l’estat devant. § Donné à Argilley souz nostre seaul, an tesmoin de ce, le lundi après la feste Saint Jehan Baptistre, l’an de grace mil trois cens.